《送召客》
宋代·冯时行

暮春送客朝明光，颠风吹花绕柂樯。
大江吞天日出没，赤心许国一苇航。
平生梦蹑螭龙尾，天门九重九万里。
一朝巨手开天关，丹极紫霄随步履。
儿辈端非五湖匹，国柄今归谢安石。
遥之别墅清昼长，笑拂楸枰行折屐。
共倾东海洗乾坤，景仁况是名公孙。
四郊多垒士之耻，富贵浮云何足论。
宦海十年风退鷁，我亦弹冠听推檄。
安能郁郁久居此，朔饥欲死心不死。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。